চুনারুঘাট প্রতিনিধি ॥ অল্পের জন্য ভয়াভহ অগ্নিকান্ড থেকে রক্ষা পেয়েছে চুনারুঘাট শহর। স্থানীয় লোকজন এবং পল্লী বিদ্যুতের তড়িৎ সিদ্ধান্তের ফলে দ্রুত আগুন নিভানো সম্ভব হয়। তবে বিদ্যুতের একটি সাব মিটার ও ক্যাবল পুড়ে ছাই হয়ে যায়। গতকাল বুধবার বিকেল ৪টার দিকে পৌরশহরের হাজী সিকান্দর শপিং কমপ্লেক্সের দু’তলায় বাংলা ক্যাফে নামে মিনি চাইনিজ রেস্টুরেন্টের একটি সাব-মিটারে বৈদ্যুতিক শর্ট সার্কিটে আগুন লাগে। আগুনের ধোয়া ছড়িয়ে পড়লে রেস্টুরেন্ট কর্তৃপক্ষ ও পাশে পূবালী ব্যাংকের কর্মকর্তা-কর্মচারীসহ মানুষের মাঝে আতঙ্ক ছড়িয়ে পড়ে। পার্শ্ববর্তী মার্কেটের দোকানগুলো থেকে মানুষজন রাস্তায় বেরিয়ে আসে। তাৎক্ষনিক খবর পেয়ে দক্ষিণ বাজারস্থ স্থানীয় পল্লী বিদ্যুত কার্যালয় থেকে দ্রুত বিদ্যুৎ সরবরাহ বন্ধ করে ঘটনাস্থলে এসে স্থানীয় লোকজনের সহযোগিতায় আগুন নিভাতে সক্ষম হয়। ফলে ব্যবসায়ী ও ...